বিগ বস কন্নড় ৭

বিগ বস কন্নড় ৭ ভারতীয় আপাতবাস্তব টেলিভিশন অনুষ্ঠান বিগ বসের কন্নড় সংস্করণের সপ্তম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০১৯ সালের ১৩ই অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১১২ দিনের যাত্রা শেষে ২০২০ সালের ২রা ফেব্রুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স কন্নড়ে সম্প্রচারিত হয়েছে। ভারতীয় অভিনেতা সুদীপ পূর্ববর্তী মৌসুমের মতো এই মৌসুমেও উপস্থাপনা করেছেন।

২০ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা শাইন শেট্টি জয়লাভ করেছেন, অন্যদিকে কুরি প্রতাপ প্রথম রানার-আপ হয়েছেন। এছাড়াও বসুকি বৈভব, দীপিকা দাস এবং ভূমি শেট্টি ফাইনালে পৌঁছেছিলেন।

বিন্যাস
বিগ বস কন্নড় মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী শাইন শেট্টি

 স্থান  বাসিন্দা  পেশা      অবস্থা  ১  শাইন শেট্টি  অভিনেতা  দিন ১  দিন ১১২   ২  কুরি প্রতাপ  অভিনেতা  দিন ১  দিন ১১২   ৩  বসুকি বৈভব  সঙ্গীতজ্ঞ  দিন ১  দিন ১১২   ৪  দীপিকা দাস  অভিনেত্রী  দিন ১  দিন ১১১   ৫  ভূমি শেট্টি  অভিনেত্রী  দিন ১  দিন ১১১   ৬  হরিষ রাজ  অভিনেতা  দিন ১  দিন ১০৭   ৭  প্রিয়াঙ্কা চন্দ্রিকা  অভিনেত্রী  দিন ১  দিন ১০৫   ৮  চন্দন আচার  অভিনেতা  দিন ১  দিন ৯৮   ৯  কিষন বিলাগালি  নৃত্যশিল্পী  দিন ১  দিন ৯৭   ১০  চন্দনা আনন্তকৃষ্ণ  অভিনেত্রী  দিন ১  দিন ৮৪   ১১  চৈত্রা কোতুর  অভিনেত্রী  দিন ১  দিন ৭৭   ১২  রাজু তালিকোতে  কৌতুকাভিনেতা  দিন ১  দিন ৬৩   ১৩  রক্ষা সোমশেখর  অভিনেত্রী  দিন ৪৩  দিন ৫৬   ১৪  আরজে পৃথিবী  রেডিও জকি  দিন ২১  দিন ৪৯   ১৫  সুজাতা অক্ষয়া  অভিনেত্রী  দিন ১  দিন ৪২   ১৬  জয় জগদীশ  অভিনেতা  দিন ১  দিন ৩৫   ১৭  দুনিয়া রেশমি  অভিনেত্রী  দিন ১  দিন ২১   ১৮  চিত্রা বসুদেবন  উপস্থাপিকা  দিন ১  দিন ১৪   ১৯  রবি বেলাগেরে  লেখক  দিন ১  দিন ১৪   ২০  গুরুলিঙ্গা স্বামীজি  সন্ন্যাসী  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস কন্নড়ের মৌসুম
বিষয়শ্রেণী:২০১৯-এ ভারতীয় টেলিভিশন মৌসুম
বিষয়শ্রেণী:২০২০-এ ভারতীয় টেলিভিশন মৌসুম
বিষয়শ্রেণী:কালার্স কন্নড়ের মৌলিক অনুষ্ঠান